সুদীর্ঘ এই চিঠিতে দলের অভ্যন্তরীণ সাংগঠনিক কাঠামোকে সুদৃঢ় করতে ১১টি সুচিন্তিত মতামতও দিয়েছেন মেজর (অব.) মো. আখতারুজ্জামান। এর মধ্যে রয়েছে, রাতের দলের গুরুত্বপূর্ণ সভা করার অভ্যাস পরিবর্তন করা। সরকারকে কোনঠাসা করতে সময়োপযোগী আন্দোলন কর্মসূচি ঘোষণা করা। এ বছরের মধ্যেই জাতীয় সম্মেলনের মাধ্যমে দলকে পুনঃগঠিত করা। এছাড়া আগামী নভেম্বরের মধ্যে তৃণমূল থেকে মূল দলসহ সব অঙ্গ সংগঠনের সম্মেলনের মাধ্যমে পূর্ণাঙ্গ কমিটি করা। বয়স্কদের বাদ দিয়ে ছাত্রদলের নেতৃত্বে তরুনদের নিয়ে আসা। দলের মহাসচিব পদে পরিবর্তন আনা। একই সঙ্গে, ধ্বংসাত্মক আন্দোলনের পথ পরিহার করে সংসদে গিয়ে সুস্থ্য রাজনীতি প্রতিষ্ঠার আন্দোলনে তরুণ সমাজকে উদ্ভত করার পরামর্শ দেন তিনি।